Wikipedia-diskusjon:Konkurranser/Ukens konkurranse 2015-06

message: Når man rydder i de aktuelle artiklene, er det naturlig å fjerne malen når man er ferdig. Hvordan vil boten da kunne finne bidraget og registrere det? --Harald Haugland (diskusjon) 1. feb. 2015 kl. 00:45 (CET)
replies: text: Tror poenggivningen skjer nettopp ved at man fjerner malen. Ser at det gis 10 poeng for å fjerne malene. Ved slike opprydninger fjerner man jo også av og til store deler av artikkelen, noe som vel ikke vil gi poeng. TorbjørnS (ʦ) 1. feb. 2015 kl. 02:45 (CET)
replies: text: :Det er greit at det gis poeng for å fjerne malen, men hvordan kan boten finne en artikkel når malen er fjernet og artikkelen ikke lenger ligger i den aktuelle kategorien, det er jo malen som legger artikkelen i kategorien.  --Harald Haugland (diskusjon) 1. feb. 2015 kl. 09:45 (CET)
replies: text: ::Botten skal egentlig klare disse situasjonene, det er jo tross alt en egen innstilling for malfjerning i konfigurasjonen til botten. Men jeg ser jo også at ingenting er registrert (forhåpentligvis fordi det er noe gærent og ikke fordi ingen har gjort noe...). Pinger Danmichaelo som nok kan forklare hvordan det funker, og Profoss sånn for good measure. Jeg er også litt usikker på om den gir minuspoeng for fjerning av tekst, hvis den gjør det er det nok bedre å bare fjerne poenggivinga for tillegg av tekst, siden man ofte fjerner mye tekst under en ordentlig opprydding. Jon Harald Søby (diskusjon) 2. feb. 2015 kl. 20:44 (CET)
replies: text: :::Takk for svar. Jeg har lite greie på boter, men til vanlige konkurranser må boten ha en kategori hvor den finner bidragene. Det har den også her, men problemet er at den kategorien endrer seg når malen tas bort, tror jeg. --Harald Haugland (diskusjon) 2. feb. 2015 kl. 21:02 (CET)
replies: text: :::: På  står det «artikkelen må være merket med en bestemt mal. Mer spesifikt må artikkelen ha vært merket med malen i foreldrerevisjonen til den første revisjonen gjort av en konkurransedeltaker. Dette innebærer at artikkelen teller også om personen fjerner malen.» så jeg tror det skal fungere etter intensjonen. Eneste unntak er kanskje at hvis person A fjerner malen, vil ikke bidrag gjort i etterkant av person B på samme artikkel telle (med mindre person B også hadde redigert artikkelen før person A fjernet malen :P)  – Danmichaelo (δ) 2. feb. 2015 kl. 23:02 (CET)
replies: text: :::::Da lurer jeg på hvorfor det etter et døgn kun er registrert en byte i minus i konkurransen. Det er heller ikke registrert noen poeng hos de seks deltakerne som til nå er påmeldt. Har de bare meldt seg på og ikke gjort noe, det finner jeg nesten litt usannsynlig. --Harald Haugland (diskusjon) 2. feb. 2015 kl. 23:20 (CET)
replies: text: ::::::Men der skjedde det sannelig noe. Får håpe det fungerer, da.--Harald Haugland (diskusjon) 2. feb. 2015 kl. 23:23 (CET)

text: Skjer ingenting når jeg oppdaterer aktuelle artikler. Har wikifisert Piller, IL Frode, Gut Feelings,  Latvia i Eurovision Song Contest (disse er registrert). Ikke registrert mine endringer i Asker Cykleklubb, i tillegg har jeg lagt til fakta på flere kamper i  Liste over Norges landskamper i ishockey for herrer 2010–2015 uten å fjerne kategori fordi det mangler mange. Har også nominert til sletting Ordførere fra Fremskrittspartiet som egentlig kommer inn under konkurransen.--Ormstunge (diskusjon) 5. feb. 2015 kl. 15:43 (CET)
replies: text: :Tror sidene må være merket med Mal:Wikifisering eller Mal:Opprydning for at de skal telle. De du slet med ser ikke ut til å ha vært merket med disse. Uansett bra jobba! --Torstein (diskusjon) 5. feb. 2015 kl. 16:10 (CET)

text: :Ser det ligger litt flere kategorier enn bare opprydningsmerkede artikler i Kategori:Opprydning. Kanskje det er mulig å legge til disse i konkurransen? --Torstein (diskusjon) 5. feb. 2015 kl. 16:12 (CET)
thread_title: Hva skjer når malen fjernes?